burgasdotpro/wikipedia huggingface dataset:
Červený obdĺžnik

 Hmlovina Červený obdĺžnik (alebo HD 44179) je planetárna hmlovina v súhvezdí Jednorožec. Má tvar obdĺžnika, ktorý je pre planetárne hmloviny nezvyčajný. Jej zdanlivá hviezdna veľkosť je 9,02. 
Ďalšou zvláštnosťou tejto hmloviny je protoplanetárny disk, z ktorého sa pravdepodobne tvoria planéty. Družica ISO v ňom objavila kryštáliky kremičitanov. Tento objav potvrdil, že planéty môžu vznikať aj okolo zanikajúcich hviezd, nielen okolo vznikajúcich, ako sa dovtedy predpokladalo. Za niekoľko tisícročí sa centrálna hviezda hmloviny stane horúcim bielym trpaslíkom. Na zábere z Hubblovho kozmického ďalekohľadu má hmlovina tvar písmena X a pripomína priečky rebríka. Pravedpodobné vysvetlenie tohto zvláštneho tvaru je, že centrálna dvojhviezda je obklopená hrubým prachovým prstencom. Vzájomné gravitačné vplyvy dvojhviezdy vytvorili kužeľovité tvary dotýkajúce sa špičkami, ktoré sú kolmé na disk. Pri našom pohľade v pravom uhle tieto kužele vytvárajú písmeno X. Hmlovina je silným zdrojom infračerveného žiarenia. Je poháňaná ionizujúcim ultrafialovým žiarením a časom sa premení na klasickú planetárnu hmlovinu. Nachádza sa vo vzdialenosti približne 2 300 svetelných rokov od nás blízko južného okraja súhvezdia Jednorožec.
Africká kvalifikácia na Majstrovstvá sveta FIFA vo futsale 2012

Africká kvalifikácia na Majstrovstvá sveta FIFA vo futsale 2012 bola africká kvalifikácia vo futsale na majstrovstvá sveta FIFA, ktorú organizuje CAF. Konala sa od 6. apríla24. júna 2012 a zúčastnilo sa jej 12 afrických štátov, ktoré bojovali o 3 miestenky na záverečný turnaj.
Účastníci.
Pozn: Číslo v zátvorke udáva umiestnenie v aktuálnom medzinárodnom rebríčku Roon Ba k 14. júnu 2012.
Démofón (syn Kelea)

Démofón alebo Démofoón (starogr. "Δημοφῶν, Δημοφόων" – "Démofón, Démofoón", ) je v gréckej mytológii mladší syn eleuzínského kráľa Kelea a jeho manželky Metaneiry.
Do mýtov vstúpil Démofón jedine zásluhou Demeter, bohyne plodnosti zeme a úrody. Keď totiž blúdila svetom v podobe obyčajnej ženy a hľadala svoju dcéru Persefonu, ktorú uniesol boh podsvetia Hádes, jeho rodičia jej poskytli útulok a pohostinnosť. Demeter sa ich rozhodla preto odmeniť.
Ich staršiemu synovi Triptolemovi darovala Demeter pšeničné zrná a ako prvého človeka ho naučila obrábať pôdu, siať a mnohé iné veci spojené s poľnohospodárstvom a prikázala mu, aby to naučil ľud po celom svete. Triptolemos potom prechodil takmer celý svet na voze ťahaným okrídlenými drakmi a učil ľudstvo poľnohospodárstvu. 
Démofónovi chcela darovať nesmrteľnosť a tajne ho potierala ambróziou a zakaľovala ho nad ohňom (podobne to robila bohyňa Thetis svojmu synovi Achilleovi). Keď ju raz pri tom pristihla matka Metaneira, hrozne vykríkla a preľaknutej bohyni Démofón spadol do ohňa a zhorel. Demeter vyslovila svoje poľutovanie, ale venovala Démofónovi aspoň večnú slávu.
Metaneira

Metaneira (starogr. "Μετάνειρα" – "Metaneira") môže byť:
Tic-Tac

Tic-Tac (1983 – 1986) je bývalá prešovská new-wave skupina, ktorá vznikla na prelome rokov 1983 a 1984, ako stredoškolská punk-rocková formácia.
Skupina vznikla náhodou z inšpirácie významných osobností prešovskej hudobnej scény, ako boli Marián "Džeky" Jacko, "Mafi" Troskovič, Dano Hurtuk (Ali ibn Rachid), Vlado Šipoš (Ali ibn Rachid), Ján Višňovský (Ali ibn Rachid), Miloš Spišák, Rado Mešša a ďalší.
História skupiny.
Skupina vznikla ako "odpočinkový" projekt basového gitaristu skupiny Domino, Miloša Spišáka, prinášajúci odľahčenie od kompozične, technicky i poslucháčsky náročnej hudby rockovej zostavy Domino.
Medzi zakladajúcich členov skupiny patrili spolužiaci z jednej triedy Gymnázia na Konštatntínovej ulici (GK2), Jana Petrušová (spev), Miloš Spišák (spev, gitara), Martin Kvašňák (spev, basová gitara) a Mišo Čillík (bicie).
Skupina bola vo svojej dobe považovaná za jednu najzaujímavejších a najpopulárnejších stredoškolských skupín v Prešove. 
Hudobná linka Tic-Tac vychádzala z vtedajšej alternatívnej new-wave a punkovej scény, inšpirovanej domácimi, ale hlavne nemeckými a českými skupinami (Ventil RG (Slovensko), Trio (Nemecko), Pražský Výběr, OK Band a Abraxas (Česko)), a tomu zodpovedal aj jednoduchý, zvučný a dynamický hudobný štýl skupiny, doplnený o provokujúce texty, často so skrytým obsahom burcujúcim proti vtedajšiemu politickému establishmentu, napríklad "Mandelinka Zemiaková" (…Mandelinka zemiaková, škodca malý krpatý, vyškolená teroristka, priletela z Kanady, sadla hen na naše polia, narobila nám škody…; autor textu: Mišo Čillík).
Krátko po svojom založení skupina oslávila prvý veľký hudobný úspech so skladbou "Priateľ" (…A Vy sa nazývate mojím priateľom, a do vtedy ste mojím priateľom, kým Vám to nezakážu vyšším rozkazom…; autor textu: Martin Kvašňák), keď sa umiestnila na prvom mieste okresného kola Poltickej Piesne 1984 (?) v kategórii hudobných skupín. 
Tesne pred súťažným vystúpením skupinu opúšťa speváčka Jana Petrušová, ktorá na súťaži nakoniec vystúpi s partnerským zoskupením Domino. 
Janu Petrušovú natrvalo nahradil v roli hlavného speváka gitarista Martin Kvašňák a ako trio potom skupina pôsobila až do svojho rozpadu v roku 1986. Jedna z členiek súťažnej poroty, Daniela Hivešová-Šilanová (1952 – 2008) sa vtedy k hudobnej tvorbe skupiny vyjadrila vtipnou glosou:"...Tic-Tac, to je také primitívne až je to krásne..."
Skupina si našla veľmi rýchle početné publikum, ktoré ju následovalo pri opakovaných koncertoch v Prešove, Košiciach, Sabinove, Vranove nad Topľou.
Vzhľadom na dobu, hudobný štýl a prílišnú regionálnu izoláciu sa skupine nikdy nepodarilo vydať žiadne album. 
V roku 1985 bolo nahraté amatérske demo vybraných skladieb skupiny, ktoré sa však nezachovalo. Búrlivé roky vrcholnej tvorby skupiny tak dokumentuje iba niekoľko dobových fotografií zo spoločného vystúpenia skupín Kanagom a Tic-Tac v prešovskom Dome detí a mládeže a spomienky pamätníkov. 
Na jar roku 1986 skupina zaniká.
Zánik skupiny v roku 1986 však neznamená koniec "legendy" ako ukazuje päťročná bilancia "Frenkyho hudobnej encyklopédie", vydaná 25. 2. 2012.
Skladby.
Zoznam názvov skladieb skupiny zložených v rokoch 1983 – 1986:
Rue de l’Amiral-de-Coligny

Rue de l’Amiral-de-Coligny je ulica v Paríži. Nachádza sa v 1. obvode. Je pomenovaná po admirálovi Gaspardovi de Coligny.
Ulica začína na Quai du Louvre a končí na Rue de Rivoli.
Torino FC

Torino Football Club známy ako Torino je futbalový klub z talianskeho mesta Turín. V sezóne 2012-13 bude hrať najvyššiu taliansku futbalovú súťaž, Sériu A. So 7. titulmi patrí medzi najúspešnejšie talianske futbalové kluby. Jeho najväčším rivalom je druhý turínsky klub Juventus. Ich vzájomné derby sa nazýva Derby della Mole.
História.
Na konci roka 1906 vznikol v Turíne Foot-Ball Club Torino. Prvý titul vyhralo Torino už v sezóne 1926-27. V sezónach 1942/43 až 1948/49 vyhralo Torino celkom 5 titulov. Je to najslávnejšie obdobie v histórii klubu, ktoré sa nazýva Il Grande Torino. Tento tím je považovaný za jeden z najlepších v talianskej futbalovej histórií. Jeho úspechy skončili až leteckou katastrofou zo 4. mája 1949 pri ktorej zahynulo 27 členov tímu. Z tejto katastrofy sa Turínu nepodarilo už nikdy spamätať. O desať rokov dokonca klub vypadol do Série B. Aj napriek ťažkej situácií sa predsa len podarilo Turínu postúpiť späť do najvyššej ligy a dokonca v sezóne 1975/76 vyhrať ďalší majstrovský titul, ktorý je zatiaľ posledný. Od 80-tych rokov 20. storočia sa však začal klub striedavo pohybovať medzi prvou a druhou ligou. Jediným výraznejším úspechom v tom období je triumf v Coppa Italia a Stredoeurópskom pohári. V roku 1992 prehralo Torino vo finále Pohára UEFA s Ajaxom Amsterdam. V sezóne 2004/05 skončilo Torino tretie v Sérii B, no z dôvodu veľkých finančných problémov mu bolo zakázané postúpiť do najvyššej súťaže, nasledoval odchod prakticky celého tímu. Samotnú existenciu klubu AC Torino sa podarilo zachovať iba jeho znovuzaložením v roku 2005 pod jeho súčasným menom "Torino FC". V sezóne 2011-12 skončilo Torino v Sérii B na druhej priečke a postúpilo do Série A.
Športové úspechy.
Serie A - 7
Coppa Italia - 5
Serie B - 3
Pohár UEFA
Káder mužstva.
Súčasná zostava:
 
Externé odkazy.
Oficiálna webová stránka
Jason Bateman

Jason Bateman (* 14. január, 1969, Rye, New York) je americký herec. V roku 2005 vyhral ocenenie Zlatý glóbus.
Atalanta BC

Atalanta Bergamasca Calcio známy ako Atalanta Bergamo alebo len Atalanta je futbalový klub z talianskeho mesta Bergamo. Hráva najvyššiu taliansku futbalovú súťaž Sériu A. 
História.
Klub síce vznikol až v roku 1907, no organizovaný futbalový oddiel existoval v Bergame už o tri roky skôr. Bol založený švajčiarskymi imigrantmi ako FC Bergamo. Meno "Atalanta" dostal klub po postave legendárnej lovkyne z gréckej mytológie. Oficiálne bol klub uznaný Talianskym futbalovým zväzom až v roku 1914. Súčasný klub vznikol zlúčením medzi klubmi Atalanta a Bergamasca. Atalanta sa dostala do Série A v roku 1937, no hneď aj vypadla. Vrátila sa v roku 1940 a vydržala tam 19 rokov. Po roku sa však opäť prebojovala do Série A a zostala tam zas dlhú dobu až do roku 1973. Najlepšia pozícia Atalanty v Sérii A bolo 5-te miesto z roku 1948. V roku 1981 hrala Atalanta dokonca až tretiu najvyššiu súťaž Sériu C, no hneď v priebehu nasledujúcich dvoch rokov bola opäť v Sérii A. Celkovo strávila Atalanta v Sérii A 51 sezón.
Úspechy.
Coppa Italia - 1
Serie B - 6
Serie C1 - 1
Externé odkazy.
Oficiálna webová stránka
Metaneira (mytológia)

Metaneira (starogr. "Μετάνειρα" – "Metaneira") je v gréckej mytológii manželka eleuzínskeho kráľa Kelea, matka Triptolema a Démofóna. 
So svojím manželom Keleom poskytli prístrešie bohyni Demeter, ktorá po únose svojej dcéry Persefony, bohom podsvetia Hádom, blúdila po svete v podobe obyčajnej ženy. Z vďačnosti za milé prijatie naučila bohyňa jej staršieho syna Triptolema ako prvého človeka na svete pestovať obilie a mnohé iné veci týkajúce sa roľníctva a na jej želanie sa potom Triptolemos stal učiteľom roľníctva po celom svete. Na voze ťahanom okrídlenými drakmi tak pochodil takmer celý svet.
Mladšiemu synovi Démofónovi chcela bohyňa darovať nesmrteľnosť, preto ho tajne potierala ambróziou a zakaľovala nad ohňom (podobne to robila bohyňa Thetis svojmu synovi Achilleovi). Keď ju raz pri tom pristihla Metaneira, hrozne vykríkla a preľaknutej bohyni Démofón spadol do ohňa a zhorel. Demeter po tomto nešťastí vyslovila svoje poľutovanie a Démofónovi darovala aspoň večnú slávu.
Tarbucka (vrch)

Tarbucka () je vrch vo Východoslovenskej rovine, krajinnom celku Východoslovenskej nížiny. Leží nad obcou Veľký Kamenec, približne južne od Trebišova.
Je to jedna z troch lokalít výskytu veroniky sivej ("Veronica incana", syn. "Pseudolysimachion incanum") na Slovensku. 
Poloha.
Nachádza sa v južnej časti Východoslovenskej roviny, v geomorfologickom podcelku Medzibodrocké pláňavy a časti Tarbucka. Vrch leží v Košickom kraji, v okrese Trebišov a zasahuje na katastrálne územie obce Streda nad Bodrogom a Veľký Kamenec. Najbližšími sídlami sú na východnom úpätí situovaný Veľký Kamenec a na južných svahoch ležiaci Malý Kamenec, severozápadne sa nachádza Streda nad Bodrogom, severne Ladmovce a Somotor a východne aj Strážne. 
Opis.
Tarbucka leží na južnom okraji Východoslovenskej nížiny, v západnej časti Medzibodrockých pláňav, v samostatnej rovnomennej časti, dvíhajúcej sa nad ľavým, juhovýchodným brehom rieky Bodrog. Západne sa nachádza Király hegy () a Magas hegy () v Maďarsku, severne sú Zemplínske vrchy a do nich patriaci Šimonov vrch (), Borsuk (), Čierna hora (), Vakovec () a (už mimo pohoria) Somotorská hora (), východne Veľký kopec () a južne prevažuje rovinatá krajina bez výraznejších návrší. Masív odvodňuje Malokamenský kanál do Malej Krčavy a Bodrogu. Na vrchol nevedie značený turistický chodník. Vrch je súčasťou Chránenej krajinnej oblasti Latorica a na severozápadnom úbočí sa rozkladá prírodná rezervácia Tarbucka. Jeho stráne sú porastené najmä agátom, vrcholová časť má lúčnatý charakter a stojí tu telekomunikačná veža.
Výhľady.
Vrchol pokrýva nesúvislá, zväčša nízka vegetácia, ktorá umožňuje kruhový rozhľad. Pri vhodných podmienkach tak umožňuje výhľad na široké okolie Východoslovenskej nížiny, no tiež Zemplínske a Vihorlatské vrchy.
Prístup.
Na vrchol nevedie značená turistická trasa, preto prístup je možný z blízkych obcí Veľký Kamenec, Malý Kamenec a Streda nad Bodrogom.
Talós

Talós (starogr. "Τάλως" – "Talós", ) môže byť v gréckej mytológii:
AC Chievo Verona

Associazione Calcio Chievo Verona známy ako Chievo Verona alebo len Chievo je futbalový klub z talianskeho mesta Verona. Hráva najvyššiu taliansku futbalovú súťaž Sériu A. Klub je pomenovaný po predmestí Verony, kde sa aj nachádza. Jeho najväčším rivalom je druhý klub z Verony Hellas. 
História.
Klub bol založený v roku 1929 skupinou fanúšikov z malého predmestia Verony zvaného Chievo. Oficiálne sa klub predstavil v ligovej súťaži v roku 1931. Z ekonomických dôvodov bol v roku 1936 klub rozpustený, no po 12-tich rokoch bol obnovený a začal hrávať v regionálnej lige. V roku 1964 sa prezidentom Chieva stal Luigi Campedelli. Pod jeho vedením začalo Chievo stúpať v ligovej pyramíde nahor. Po sezóne 1974/1975 sa dostalo do Série D. V roku 1986 sa prebojoval klub do Série C2. Po tomto úspechu sa Chievo presťahovalo na svoj súčasný štadión, ktorý je hlavným štadiónom v meste. V roku 1989 postúpilo Chievo do Série C1. V roku 1992 sa prezidentom klubu stal súčasný šéf klubu, ktorý je synom predchádzajúceho prezidenta. V sezóne 1993/94 vyhral klub aj Sériu C1 a postúpilo do Série B, kde sa zhodou okolností v tom roku nachádzal aj jeho mestský rival Hellas. Historický úspech sa stal v sezóne 2000/2001, Chievo skončilo v Sérii B na treťom mieste a postúpilo tak do Série A. Spočiatku sa Chievu v najvyššej súťaži darilo, dokonca sa prebojovalo aj do európskych pohárov, no neskôr začalo stagnovať a dokonca vypadlo do Série B. Sériu A hrá opäť od roku 2008.
Športové úspechy.
Serie B - 1
Serie C1 - 1
Serie C2 - 1
Serie D - 1
Káder mužstva.
Súčasná zostava:
Externé odkazy.
Oficiálna webová stránka
Calcio Catania

Calcio Catania alebo len skrátene Catania je taliansky futbalový klub zo sicílskeho mesta Catania. Hráva druhú najvyššiu taliansku futbalovú súťaž Sériu B. 
História.
Prvý profesionálny klub vznikol v roku 1908 pod menom A.S. Educazione Fisica Pro Patria. Spočiatku hral klub iba proti námorníkom, ktorých lode priplávali do Catanie. O niekoľko rokov neskôr sa klub premenoval na Unione Sportiva Catanese. V 30-tych rokoch sa premenoval na Società Sportiva Catania. Prvýkrát hrala Catania Sériu B v sezóne 1934/35, kedy obsadila výborné 4-té miesto. Nasledujúce roky sa klub pohyboval medzi druhou a treťou najvyššou súťažou. Po druhej svetovej vojne bol klub obnovený pod menom Elefante Catania, neskôr ako Virtus Catania. V sezóne 1948/49 sa klub vrátil do Série B pod menom Club Calcio Catania. Za zlaté roky v histórii klubu je považovaný koniec 50-tych a najmä 60-te roky 20-tého storočia. V tejto dobe klub postúpil až do Série A. Klub vtedy viackrát postúpil a zostúpil z najvyššej súťaže. V ďalších dekádach, najmä v 70-tych a 80-tych rokoch sa Catanii veľmi nedarilo, dokonca vypadla až do tretej ligy, potom zasa postúpila do Série A. V roku 1993 bol dokonca klub Talianskym futbalovým zväzom z finančných dôvodov zrušený. Súdnym rozhodnutím však bolo rozhodnutie futbalového zväzu zmenené a klub zrušený nebol, no musel zostúpiť až do šiestej ligy. V roku 2002 sa však Catania vrátila späť do Série B. V sezóne 2005/06 skončila Catania druhá a postúpila do Série A.
Športové úspechy.
Serie B - 1
Serie C / Serie C1 - 5
Serie C2 - 1
Serie D - 1
Káder mužstva.
Súčasná zostava:
Homôľka (1 072,8 m n. m.)

Homôľka () je vrch Strážovských vrchov. Leží nad Fačkovským sedlom, približne severne od Prievidze.
Poloha.
Nachádza sa na východnom okraji pohoria, v geomorfologickom podcelku Zliechovská hornatina a časti Javorinka. Vrchol leží na rozhraní Trenčianskeho a Žilinského kraja a okresov Prievidza a Žilina. Na jeho vrchole sa stretávajú hranice katastrálnych území obcí Kľačno, Tužina a Fačkov. Je súčasťou masívu, ktorý tvorí juhozápadné úpätie Fačkovského sedla.
Opis.
Homôľka leží na východnom konci hrebeňa, ktorý z Fačkovského sedla vedie cez Čelo na Javorinku a prechádza ním Cesta hrdinov SNP. Na severnej časti masívu sa nachádzajú vleky a zjazdovky lyžiarskeho strediska Skiarena Fačkovské sedlo. Vleky však končia na susednom vrchole, často nesprávne považovanom za Homôľku. Severným smerom susedí vrch Košiarka (), severovýchodne dominantný Kľak (), východne Reváň (), južne Dlhá lúka () a západne Javorina (). Severnú časť masívu odvodňuje potok Ráztoka do Rajčanky, juhozápadnú prítoky Tužiny a juhovýchodnú rieka Nitra. Najbližšími obcami sú severne ležiaci Fačkov, južne situované Kľačno a na západe obec Čičmany. Prístup uľahčuje cesta I/64, vedúca z Prievidze do Žiliny.
Výhľady.
Vďaka nadmorskej výške a polohe ponúka Homôľka zaujímavé výhľady, ktoré sčasti obmedzuje nesúvislý porast. Jedinečný je pohľad na susedný Kľak a Reváň, veľmi dobre je však vidieť aj mnohé vrchy pohoria. Pri vhodných podmienkach je možné zhliadnuť pohorie Žiar, Vtáčnik, Veľkú Fatru, Kremnické vrchy či Biele Karpaty.
Homôľka (906,6 m n. m.)

Homôľka () je vrch Strážovských vrchov. Leží nad obcou Dolná Poruba, približne juhovýchodne od Ilavy. 
Poloha.
Nachádza sa v strednej časti pohoria, v geomorfologickom podcelku Zliechovská hornatina. Vrchol leží v Trenčianskom kraji, na území okresov Trenčín a Prievidza a zasahuje na katastrálne územia obcí Dolná Poruba a Valaská Belá. Na severných svahoch sa rozprestiera prírodná rezervácia Pod Homôľkou.
Opis.
Homôľka leží v hrebeni, ktorý oddeľuje Považie a Ponitrie a na jej juhovýchodnom úpätí sa nachádza rovnomenný horský prechod na ceste II/574, ktorá vrch z veľkej časti lemuje. V sedle je vybudovaná Chata Homôľka so zázemím pre blízky lyžiarsky areál. Severným susedom je vrch Vápeč (), západným smerom leží Hoľazne () a Omšenská Baba (), južne Trtavka (), východne vrch Končina () a severovýchodne mohutná Suchá hora (). Západnú časť hrebeňa odvodňujú prítoky Tepličky do Váhu, východné svahy sú pramennou oblasťou Repkovského potoka, smerujúceho do Nitrice v povodí rieky Nitra. Najbližšími obcami sú Dolná Poruba na západe, Horná Poruba na severe, Valaská Belá na východe a Čierna Lehota na juhu. 
Výhľady.
Súvislý porast vrcholovej časti Homôľky neumožňuje rozhľad, ten je možný z lúk na úbočí a blízkeho sedla. Poloha v centrálnej časti Strážovských vrchov a nadmorská výška lokality umožňuje pozorovať predovšetkým okolité vrchy pohoria, no pri vhodných podmienkach vidieť aj Vtáčnik, Tribeč, Považský Inovec, Biele Karpaty, Malú a Veľkú Fatru.
Prístup.
Homôľka je vďaka ceste, vedúcej blízkym sedlom, ľahko prístupná. V sedle je križovatka viacerých turistických trás, na samotný vrchol však značený chodník nevedie. Modrá značka odtiaľ pokračuje východným svahom vrchu severným smerom na Srvátkovú lúku. Sedlo je prístupné:
AC Siena

Associazione Calcio Siena alebo len Siena je futbalový klub z talianskeho mesta Siena. Hráva najvyššiu taliansku futbalovú súťaž Sériu A. 
História.
Športový klub vznikol v roku 1904 pod názvom "Società Studio e Divertimento". Futbalový oddiel bol sformovaný v roku 1908 a nazvaný Società Sportiva Robur. V sezóne 1933/34 dostal klub svoj súčasný názov "Associazione Calcio Siena". V nasledujúcej sezóne postúpila Siena prvýkrát do Série B. V ročníku 1945/46 hral klub po prvý raz v najvyššej súťaži. V tejto sezóne sa však nedalo hovoriť úplne o Sérii A, pretože liga bola zložená z rôznych skupín a tímov, a prakticky v nej hrali tak kluby zo Série A, ako aj zo Série B. Siena bola považovaná práve za druholigový tím a preto je sporné, či sa dá vôbec pôsobenie Sieny v tomto roku brať ako prvoligové. V sezóne 2000/2001 hrala Siena po 5 desaťročiach strávených v nižších súťažiach opäť Série B. V sezóne 2002/03 skončila Siena v Sérii B druhá a po 58 rokoch opäť postúpila do najvyššej talianskej futbalovej súťaže.
Športové úspechy.
Serie B
Série C1 - 1
Káder mužstva.
Súčasná zostava:
Zdroj.
http://www.acsiena.it/
Externé odkazy.
Oficiálna webová stránka
A.J. Styles

Allen Neal Jones (* 2. jún 1977, Camp Lejeune, Severná Karolína, USA), známy pod wrestlingovým menom A.J. Styles, je americký profesionálny wrestler, ktorý pôsobil v spoločnosti TNA. Bol jedným zo štyroch zápasníkov, ktorí boli súčasťou tejto spoločnosti od jej vzniku. Momentálne pôsobí vo WWE.
Delfino Pescara 1936

Delfino Pescara 1936 známy ako Pescara Calcio alebo len Pescara je futbalový klub z talianskeho mesta Pescara. V sezóne 2012/13 bude hrávať najvyššiu taliansku futbalovú súťaž Sériu A. 
História.
Klub bol založený v roku 1936. Jeho história vo väčšom futbale sa prakticky začala v roku 1941, kedy postúpil do Série B. Od tohto roku sa klub striedavo pohyboval od Série A až po tretiu ligu. V Sérii A vydržala zatiaľ Pescara vždy iba jeden rok, celkovo (vrátane sezóny 2012/13) sa v najvyššej súťaži predstavila 6 krát. Najviac sezón však strávila Pescara v Sérii B a Sérii C.
Športové úspechy.
Serie B - 2
Serie C - 1
Káder mužstva.
Súčasná zostava:
 
Externé odkazy.
Oficiálna webová stránka
Ian Rotten

John Benson Williams (* 1. jún 1970, Baltimore, Maryland, USA), známy pod wrestlingovým menom Ian Rotten je americký profesionálny wrestler. Počas svojej kariéry pôsobil v spoločnostiach Global Wrestling Federation (GWF) a Extreme Championship Wrestling (ECW) a vo svojej vlastnej spoločnosti IWA: Mid-South.
Delirious

Hunter Johnston (* 1. január 1981, Philadelphia, Pensylvánia, USA), známy pod wrestlingovým menom Delirious je americký profesionálny wrestler, ktorý pôsobí v spoločnostiach Ring of Honor, nternational Wrestling Cartel, Chikara, Pro Wrestling Noah a Jersey All Pro Wrestling. Taktiež pôsobí ako scenárista v Ring of Honor a profesor vo wrestlingovej škole.
Eddie Guerrero

Eduardo Gory "Eddie" Guerrero Llanes (* 9. október 1967, El Paso, Texas, USA - † 13. november 2005, Minneapolis, Minnesota) bol americký profesionálny wrestler pochádzajúci zo známej mexickej wrestlingovej rodiny Guerrerovcov. Počas svojej kariéry zápasil v Japonsku, Mexiku a Spojených štátoch. Známym sa stal vďaka pôsobeniu v WWE. Po svojej smrti v roku 2005 bol uvedený do Siene slávy WWE.
Kevin Nash

Kevin Scott Nash (* 9. júl 1959), známy pod prezývkou Diesel je americký profesionálny wrestler. Momentálne pracuje v WWE v tzv. "programe legiend". Na svojom konte má šesť svetových titulov.
Chlorid hlinný

Chlorid hlinný (AlCl) je kovový halogenid. Táto zlúčenina sa tvorí v jednom z krokov technologického procesu hliníkárskej firmy Rio Tinto Alcan Canada, pri ktorom sa vytavuje hliník zo zliatin na neho bohatých. Keď je zliatina umiestnená do reakčnej pece zahriatej na 1 300 °C, je pridávaný chlorid hlinitý a vzniká plynný chlorid hlinný.
Pri vychladnutí pod 900 °C chlorid hlinný disproporcionaciou prechádza na hliníkovú taveninu a chlorid hlinitý.
Táto molekula bola nájdená aj v medzihviezdnom priestore, kde je hustota natoľko nízka, že molekulové zrážky sú zanedbateľné.
Maveriviricetes

Maveriviricetes (netaxonomický názov: virofágy - z lat. "virus"-vírus a gr. φάγειν- fagein-jesť) je trieda vírusov z kmeňa Preplasmiviricota. Jediným radom tejto triedy je rad Priklausovirales. Jedinou alebo hlavnou čeľaďou tohto radu je čeľaď Lavidaviridae. Vírusy, ktoré patria do týchto taxónov, boli objavené v roku 2008; čeľaď Lavidaviridae bola vytvorená v roku 2015; taxóny Priklausovirales a Maveriviricetes boli vytvorené v roku 2019. 
Virofágy sú podtyp satelitných vírusov. No na rozdiel od klasických satelitných vírusov, ktoré sú pre hostiteľské vírusy neškodné, sú virofágy pre svojich hostiteľov smrteľne nebezpečné, spôsobujú chradnutia a následne ich smrť.
Systematika.
trieda Maveriviricetes: 
Poznámka: V excelovej podobne ICTV taxonómie z roku 2020 je (možno omylom) rod Mavirus uvedený v čeľadi "Organic Lake", t.j. mimo čeľade Lavidaviridae. 
Charakteristika hlavných rodov a druhov.
Prvý virofág, Sputnik, bol objavený vo vírusových časticiach rodu Mamavirus, ktorého hostiteľom je améba Acanthamoeba polyphaga. Jeho veľkosť je 50 nm, genóm má 18 343 bp a 3 gény pravdepodobne patriaci Mamavirusu.
Druhý virofág, Mavirus, ktorý napáda vírus Cafeteria roenbergensis (CroV), patogén dravého morského bičíkovca Cafeteria roenbergensis. Genóm má 19 063 bp a obsahuje retrovírusové integrázy a DNA polymerázy B. Sekvencia DNA je najpodobnejšia eukaryotickým transpozónom, čo by svedčilo v prospech ich vírusového pôvodu. Bunky sa tak zrejme snažia pomôcť si v boji proti CroV.
Tretí virofág, Organic Lake virophage, bol objavený v roku 2011 v slanom antarktickom jazere Organic Lake. Parazituje na vírusoch čeľade Phycodnaviridae, napádajúcich riasy. Jeho priemer je ~ 100 nm a genóm tvorí 26 421 bp.
Význam.
Virofágy dokážu sprostredkovať horizontálny prenos medzi vírusmi, obdobne ako iné vírusy medzi bunkami. Keďže sú pre svoje hostiteľa smrtiace, slúžia takmer ako pomocníci buniek v boji proti vírusom, ktoré ich napádajú. Z hľadiska liečby vírusových ochorení ide o objav veľmi zaujímavý, hoci napríklad medicínsky významné vírusy z čeľadí Retroviridae alebo Orthomyxoviridae sú príliš malé a nemôžu preto slúžiť ako hostitelia virofágov.
Hellas Verona FC

Hellas Verona Football Club známy ako Hellas alebo len Verona je futbalový klub z talianskeho mesta Verona. V súčasnosti pôsobí v Série A - najvyššej talianskej súťaži.
História.
Klub bol založený v roku 1903 skupinou študentov, ktorí vybrali meno Hellas, čo je grécke pomenovanie pre Grécko. Spočiatku hral Hellas najmä s regionálnymi súpermi. Z tohto obdobia pochádza aj rivalita s tímom Vicenza Calcio. V roku 1919 sa klub spojil s mestským rivalom Verona a vznikol tak klub so súčasným menom "Hellas Verona". V roku 1929 debutoval Hellas v Sérii B. V sezóne 1957/58 odohral Hellas jeden rok dokonca v Sérii A. Do najvyššej súťaže sa vrátil v roku 1968 a vydržal tam bez vypadnutia až do roku 1990. Pôsobenie Hellasu v lige vyvrcholilo v sezóne 1984–85, keď získal svoj prvý a zatiaľ aj posledný taliansky titul. V 90-tych rokoch sa klub pohyboval striedavo medzi prvou a druhou ligou. Sériu A hral Hellas naposledy v sezóne 2001/02. V sezóne 2006/07 dokonca Hellas vypadol až do Série C1. Do Série B sa vrátil až v sezóne 2011/12.
Športové úspechy.
Serie A - 1x
Serie B - 3x
Externé odkazy.
Oficiálna webová stránka
Katedrála svätého Juraja (Temešvár)

Katedrála svätého Juraja () v rumunskom meste Temešvár je rímskokatolícka katedrála diecézy Temešvár.
Dejiny.
Katedrála bola postavená v dvoch etapách v rokoch 1736 až 1774. Banát bol v tomto čase po odchode okupačných osmanských vojsk osídľovaný obyvateľstvom prevažne nemeckého pôvodu a rímskokatolíckeho vierovyznania. Ide o jednu z najkrajších barokových pamiatok v Banáte a dominantu mesta Temešvár. Katedrála bola niekoľkokrát renovovaná a do dnešných čias slúži ako katedrálny chrám rímskych katolíkov nemeckého, maďarského a rumunského pôvodu.
Architektúra.
Stavba bola postavená v barokovom architektonickom štýle. Vybudovaná bola podľa plánov nemeckého architekta Josepha Emanuela Fischera von Erlach. Má dve mohutné veže (výška 35,5 m). Dlhá je 55 metrov. Obraz z hlavného oltára pochádza z roku 1754. Interiér je veľmi bohatý a je vyzdobený množstvom sôch a obrazov (Karol Boromejský, svätá Terézia).
Svetová liga vo volejbale

Svetová liga vo volejbale (SL) bola prestížna svetová súťaž národných mužských tímov vo volejbale, ktorú organizovala Medzinárodná volejbalová federácia (FIVB). Jej história siaha do roku 1990, kedy sa konal prvý ročník. SL prebiehala každoročne. V rokoch 2010 až 2013 sa hrala aj kvalifikácia o postup či udržanie sa v SL. V historických tabuľkách sú na čele družstvá a , ktoré v SL dokázali zvíťaziť 9-, resp. 8-krát.
V roku 2018 ju nahradila Liga národov.
2. mechanizovaná brigáda

2. mechanizovaná brigáda je podriadeným zväzkom Pozemných síl Ozbrojených síl Slovenskej republiky. Veliteľstvo 2.mechanizovanej brigády je dislokované v Prešove.
Veliteľom brigády je od 1. júla 2022 plukovník Róbert Kecső. Jeho predchodcom bol brig. gen. Slavomír Verčimák
Poslanie.
Prvoradým poslaním 2. mechanizovanej brigády je "„podieľať sa na plnení úloh obrany a ochrany životných záujmov Slovenskej republiky a jej spojencov pred vojenskými a nevojenskými hrozbami vedením bojových a nebojových operácií. S ohľadom na organizačnú štruktúru a výzbroj je predurčená na vedenie ofenzívnych, defenzívnych a stabilizačných aktivít proti ľahko obrneným jednotkám nepriateľa vo vysokom tempe.“"
Dejiny.
K 1. januáru 2020 bol 23. motorizovaný prápor predpodriadený z pôsobnosti 2. mechanizovanej brigády do pôsobnosti Síl pre špeciálne operácie.
Výzbroj a technika.
Zbrane
Bojové prostriedky
Ostatné prostriedky
Streľba v Hurbanove 16. júna 2012

Incident so streľbou v Hurbanove sa odohral približne o pol jedenástej 16. júna 2012 na Komárňanskej ulici v Hurbanove. Zomreli pri ňom traja ľudia a dvaja boli zranení.
Priebeh útoku.
Páchateľ spustil streľbu približne o 10.30 na obyvateľov domu na Komárňanskej ulici. Neskôr odišiel na susednú Agátovú ulicu, kde si sadol na schody rodinného domu, v ktorom býva primátorka Hurbanova Margita Zemková. Tá v tom čase nebola doma. Tu na seba namieril zbraň a vyhrážal sa samovraždou. Polícii sa ho podarilo zadržať po troch hodinách.
Páchateľ.
Strelcom bol 51 ročný mestský policajt z Hurbanova, ktorý nebol v čase útoku v službe. Motív útoku zatiaľ nie je známy.
Talós (mytológia)

Talós (starogr. "Τάλως" – "Talós", ) je v gréckej mytológii synovec slávneho umelca a vynálezcu Daidala.
Podľa starších gréckych verzií tohto mýtu dala Perdix svojho syna Talóa bratovi Daidalovi za učňa. Daidalos bol slávny umelec a vynálezca. (neskôr bol Talós uvádzaný ako Kalos alebo Perdix). Ale Talós bol tiež veľmi nadaný, už v dvanástich rokoch vraj vynašiel pílu, hrnčiarsky kruh a sústruh. Po krátkom čase Daidalos nezniesol, že jeho žiak je nadanejší než on a chlapca zákerne zhodil z aténskej Akropoly. Grécke mýty uvádzajú, že sa Talós pádom z výšky zabil, ale podľa rímskej verzie ho zachránila bohyňa Athéna. Bohyňa ho ako padal z výšky premenila na prepelicu. Pretože sa prepelica povie po grécky "perdix" dostal toto meno aj on.
Daidalos bol za tento čin odsúdený na trest smrti. Utiekol preto na Krétu, kde pracoval pre kráľa Minóa, postavil mu palác s presláveným labyrintom, ktorý ukrýval obludného Minotaura. Po rokoch však musel Daidalos aj so svojim synom Ikarom pre nezhody s kráľom Minóom z Kréty utiecť a pomocou zostrojených krídel z peria odleteli. Pri lete nad morom však Ikaros vyletel vysoko, slnko roztopilo vosk na jeho krídlach a on sa utopil v mori. Daidalos ten nakoniec doletel na Sicíliu, kde získal azyl u kráľa Kókala. Keď ho aj tam dostihol kráľ Minos, Daidalos ho ľstivo pri jeho návšteve u kráľa Kókala zavraždil. To mu vynieslo vďaku Aténčanov, ktorým bol Minos úhlavným nepriateľom a zrušili preto nad ním rozsudok smrti a Daidalos sa po dlhom čase mohol konečne vrátiť do rodných Atén.
US Lecce

Unione Sportiva Lecce alebo len Lecce je futbalový klub z talianskeho mesta Lecce. V sezóne 2018/19 bude hrávať druhú najvyššiu taliansku futbalovú súťaž Serie B. 
História.
Klub bol založený v roku 1908 ako Sporting Club Lecce. V prvých rokoch svojej existencie sa Lecce pohybovalo predovšetkým v nižších súťažiach. V roku 1924 sa klub rozpadol, no už v roku 1927 bol obnovený pod jeho súčasným pomenovaním "Unione Sportiva Lecce". Lecce vstúpilo do Série B hneď v jej prvom ročníku 1929/30. O dve sezóny neskôr opäť prerušil klub svoju činnosť a znova sa objavil o 4 roky, keď vstúpil do Série C. V sezóne 1943/44 skončil v tejto lige dokonca prvý, no kvôli vojne boli futbalové súťaže v krajine zrušené. Sériu B si tak mohol zahrať až v sezóne 1946/47. Klub však v druhej lige dlho nevydržal a postupne sa pohyboval až po Sériu D, kde strávil 3 roky. Zo 60-tych až 80-tych rokov strávilo Lecce 17 sezón v Sérii C. Zlepšenie prišlo v druhej polovici 80-tych rokov, keď v roku 1985 postúpilo Lecce po prvý raz do Série A. V najvyššej súťaži však vydržalo iba jeden rok, no vrátilo sa už v roku 1988. V Sérii A potom vydržalo Lecce ďalšie tri roky, kedy vypadlo. Po dvoch sezónach sa však vrátilo späť. Postupy a zostupy sa ešte niekoľkokrát zopakovali. V sezóne 2011/12 zostúpilo Lecce zo Série A.
Športové úspechy.
Serie B - 1
Serie C - 4
Externé odkazy.
Oficiálna webová stránka
AS Livorno Calcio

Associazione Sportiva Livorno Calcio alebo len Livorno je futbalový klub z talianskeho mesta Livorno. Hráva prvú najvyššiu taliansku futbalovú súťaž Sériu B. 
História.
Klub bol založený v roku 1915 ako U.S. Livorno. V nadstavbovej fáze talianskej ligy v sezóne 1919/20 skončilo Livorno druhé hneď za majstrovským Interom. Druhé miesto v Sérii A zaznamenalo Livorno v sezóne 1942/43. V roku 1949 však Livorno Sériu A opustilo. Postupne vypadlo až do Série C. V 90-tych rokoch klub zostúpil dokonca o niekoľko kategórii. Do Série C2 sa vrátil až v roku 1997. V Sérii B bol opäť v roku 2001. Po sezóne 2003/04 postúpilo Livorno do Série A. Od poslednej účasti v najvyššej súťaži tak klub delilo 55 rokov. V sezóne 2006/07 sa Livorno prebojovalo do európskych pohárov po prvýkrát v jeho histórii. V roku 2008 však zo Série A vypadlo, no hneď v nasledujúcom ročníku opäť postúpilo späť. V roku 2010 však nasledoval opäť zostup do Série B.
Športové úspechy.
Serie A
Serie B - 
Serie C1 - 3
Káder mužstva.
Súčasná zostava:
 
 
Externé odkazy.
Oficiálna webová stránka
Bárta

Bárta je české a slovenské priezvisko.
Serie A 2011/2012

Serie A 2011/2012 bol 110. ročník najvyššej talianskej futbalovej súťaže, ktorá prebieha od roku 1898. Obhajcom trofeje bol AC Miláno, nováčikmi súťaže boli Atalanta, Siena a Novara. Sezóna začala 9. septembra 2011 a skončila 13. mája 2012. 
Svoj 28. majstrovský titul vyhral Juventus. Do Ligy majstrov UEFA 2012/2013 sa spolu s ním kvalifikovali aj AC Miláno a Udinese. Do Európskej ligy UEFA 2012/2013 sa kvalifikovali Neapol, Lazio a Inter Miláno. Do 2. ligy zostúpili Lecce, Novara a Cesena.
Rektor (vysoká škola)

Rektor je najvyšší akademický hodnostár vysokej školy. Na Slovensku je rektor štatutárnym orgánom vysokej školy, riadi ju, koná v jej mene a zastupuje ju navonok. 
Za svoju činnosť zodpovedá akademickému senátu verejnej vysokej školy. Pri štátnych školách aj ministrovi.
Pôvodne označenie najvyššieho hodnostára a predstaviteľa cirkevnej vysokej školy, ktorý si stredoeurópske svetské univerzity zachovali aj po odlúčení od cirkvi. Rektorovi pri oficiálnych príležitostiach prislúcha titul "Magnificencia", prípadne "Vaša Magnificencia" t. j. Vaša vznešenosť, velebnosť, veľkosť, "výsosť".
Pomenovanie rektor pochádza z lat. "rector magnificus" - veľký vládca, riaditeľ resp. "regere" - vládnuť.
Kancelária rektora sa nazýva rektorát.
Situácia na Slovensku.
V slovenskej legislatíve, podľa zákona č. 131/2002 Z.z. o vysokých školách, majú právo navrhovať kandidátov do volieb na rektora členovia akademickej obce vysokej školy. Víťaz volieb rektora je na verejných vysokých školách, na návrh akademického senátu, predložený prezidentovi. V prípade súkromných vysokých škôl návrh podáva správna rada súkromnej vysokej školy. V prípade verejných a súkromných vysokých škôl návrh schvaľuje (a prezidentovi predkladá) minister školstva. V prípade štátnych vysokých škôl (vojenských, policajných a zdravotníckych) návrh schvaľuje (a prezidentovi predkladá) príslušný minister obrany, vnútra a zdravotníctva.
Prezident potom vymenúva (a aj odvoláva, na základe rovnakého procedurálneho postupu) rektorov všetkých typov vysokých škôl. Funkčné obdobie rektora je štvorročné. Odvolať rektora pred ukončením jeho štvorročného funkčného obdobia, tak má senát v súlade so Zákonom o vysokých školách, vždy, ak bol rektor právoplatne odsúdený za úmyselný trestný čin alebo ak mu bol uložený nepodmienečný trest odňatia slobody alebo ak rektor požiadal o uvoľnenie z funkcie. 26. júla 2012 v súlade s návrhom senátu prezident Ivan Gašparovič takto odvolal rektora policajnej akadémie Václava Krajníka.
Podľa Trend-u sa kvôli spôsobu financovania slovenského vysokého školstva dajú rektori považovať za „krízových manažérov“.
Serie A 2010/2011

Serie A 2010/2011 bol 109. ročník najvyššej talianskej futbalovej súťaže a 79. od založenia Serie A. Titul obhajoval Inter Miláno, nováčikmi súťaže boli Lecce, Cesena a Brescia. Sezóna začala 28. augusta 2010 a skončila 22. mája 2011.
AC Miláno získal 18. titul v klubovej histórii. Do Ligy majstrov UEFA 2011/2012 sa spolu s ním kvalifikovali aj Inter Miláno, Neapol a Udinese. Do Európskej ligy UEFA 2011/2012 sa kvalifikovali Lazio, AS Rím a Palermo. Do 2. ligy zostúpili Sampdoria, Brescia a Bari.
Ďurčanská dolina

Ďurčanská dolina je dolina, ktorá sa nachádza za obcou Ďurčiná v Lúčanskej Malej Fatre.
Obklopujú ju vrchy "Sokol" (), Jablonská () a "Baba" () a preteká ňou Kamenný potok. Na začiatku doliny sa nachádzajú lavičky s ohniskami.
Home (ostrov)

Home je jeden z dvoch obývaných ostrovov austrálskeho územia Kokosové ostrovy. Nachádza sa v Indickom oceáne, na severovýchodnom okraji koralových ostrovov. 
Na ostrove sa nachádza najväčšie sídlo Kokosových ostrovov, mestečko Bantam.
Dekan

Dekan môže byť:
Home

Home môže byť:
Dekan (vysoká škola)

Dekan je akademický funkcionár, stojaci na čele fakulty vysokej školy. Je predstaviteľom fakulty, riadi ju, zastupuje a koná vo veciach fakulty. Je v plnej miere zodpovedný za činnosť fakulty, zodpovedá sa akademickému senátu fakulty a tiež rektorovi školy.
Termín dekan pochádza z latinského "decanus", zástupca (vedúci) desiatich (mužov), latinský termín je odvodený z gréckeho slova "dekanos" (deka – desať). Termín dekan, vedúci desiatich mužov sa používal v stredovekých kláštoroch, pre označenie staršieho mnícha, ktorému boli podriadení 10 mnísi. Prislúcha mu oslovenie Vaša "Spectabilita" resp. "Spectabilis", t. j. "slovutný", "znamenitý".
Podľa slovenskej legislatívy (Zákon 131/2002 Z.z.) trvá funkčné obdobie dekana 4 roky.
Barta

 Barta môže byť:
Ján Dekan

Doc. PhDr. Ján Dekan, DrSc., (* 6. február 1919, Šahy – † 21. august 2007, Bratislava) bol slovenský archeológ a historik, umenovedec, vysokoškolský pedagóg, spisovateľ a publicista. Patril medzi významné osobnosti československej vedy druhej polovice 20. storočia. 
Život.
Študoval na Filozofickej fakulte Univerzity Komenského v Bratislave. Promoval v roku 1943. V rokoch 19461948 a 19511952 pôsobil v Historickom ústave Slovenskej akadémie vied. V období 19481951 pracoval v Matici slovenskej v Martine. Ako externý riaditeľ Štátneho archeologického ústavu sa podieľal na založení Archeologického ústavu Slovenskej akadémie vied. V rokoch 19531964 učil na Filozofickej fakulte Univerzity Komenského v Bratislave, v rokoch 19531957 bol zároveň dekanom fakulty. Od roku 1964 do roku 1973 pracoval v Archeologickom ústave Slovenskej akadémie vied v Nitre. Od roku 1973 do roku 1987 bol riaditeľom Umenovedného ústavu Slovenskej akadémie vied v Bratislave. 
Od roku 1975 bol členom predsedníctva Slovenskej akadémie vied a od roku 1977 členom predsedníctva Česko-slovenskej akadémie vied. V roku 1980 sa stal akademikom Slovenskej akadémie vied a v roku 1981 akademikom Česko-slovenskej akadémie vied. 
Centrom vedeckého záujmu doc. Dekana bol problém klasickej archeológie, avarsko-slovanskej symbiózy, Veľkej Moravy a antického a byzantského umenia. 
V rokoch 19511956 viedol archeologický výskum na Devíne a v Rusovciach. Je autorom viacerých vedeckých prác, knižných publikácií, populárnovedeckých štúdií v domácich aj zahraničných odborných časopisoch.
Zásluhy.
Zaslúžil sa o rozvoj archeológie a umenovedy na Slovensku.
Rue de Beaujolais

Rue de Beaujolais je ulica v Paríži. Nachádza sa v 1. obvode.
Dejiny.
Ulica bola otvorená v roku 1784, v rokoch 1797 až 1814 sa nazývala "Rue d' Arcole". Začína na Rue de Valois a končí na Rue de Montpensier.
Tušenie tieňa

Tušenie tieňa je kniha českého spisovateľa Ludvíka Součka z roku 1984. Autor v nej náväzne popisuje niektoré nevyjasnené fakty zo starších a mladších dejín ľudstva a zaoberá sa pritom otázkou možnej existencie dávnych vyspelých civilizácií alebo možnom živote vo vesmíre. Je to druh špekulatívnej literatúry väčšinou nezaloženej na vedeckých úvahách.
Rue Cambon

Rue Cambon je ulica v Paríži. Nachádza sa v 1. obvode.
Ulica začína na Rue de Rivoli a končí na Boulevard de la Madeleine a Rue des Capucines.
Žižkův stůl

Žižkův stůl je prírodná pamiatka ev. č. 1880 juhozápadne od obce Lhota u Lysic v okrese Blansko. Oblasť spravuje AOPK KS Brno.
Dôvodom ochrany je ukážka periglaciálnych foriem reliéfu, zvyšky listnatých porastov (s brestom horským), bohatá avifauna.
Talós (obor)

Talós (starogr. "Τάλως" – "Talós", ) je v gréckej mytológii medený obor, ktorý na Diov príkaz strážil ostrov Kréta.
Talós z príkazu najvyšieho boha Dia strážil ríšu krétskeho kráľa Minóa. Podľa jednej verzie ho na Krétu priviedol Zeus, aby strážil jeho milenku Európu a ona ho potom darovala Minóovi. Podľa inej verzie ho na Diov rozkaz priviedol boh kováčstva Héfaistos, ktorý ho aj sám vyhotovil.
Medený obor Talós mal vraj horúcu olovenú krv a aby mu nevytiekla, mal žilu na členku zatvorenú medeným klincom. Jeho sídlom na Kréte bol Faistos, odkiaľ denne odchádzal strážiť pobrežie Kréty. Bol nesmierne rýchly, za deň stihol obísť hranice ríše až trikrát. Na lode nežiaducich cudzincov hádzal kamene a keď sa niekomu podarilo vystúpiť na breh, počkal, kým si rozloží oheň, potom do ohňa skočil, rozpálil sa a nešťastníka zahubil horúcim objatím.
Talós svoju funkciu plnil priveľmi oddane a slepo bez rozumu poslúchal a to sa mu stalo nakoniec osudným. Keď sa na ceste z Kolchidy na Kréte zastavili Argonauti, aby si nabrali zásoby pitnej vody, odmietol ich Talós pustiť na pobrežie.
Márne ho ich vodca Iasón prosil o povolenie pristáť. Neoblomný obor začal na ich loď vrhať kamene a tak nebolo inej pomoci, než aby zakročila Médeia svojim kúzlom. Uprela na obra svoj kúzelný neodolateľný pohľad a on z nej nespustil oči, a keď hľadal ďalší kameň, potkol sa a klesol k zemi, pritom si vyrazil medený klinec uzatvárajúci žilu. Následne vykrvácal a zomrel.
Janusz Kusociński

 
 
Janusz Kusociński celým menom Janusz Tadeusz Kusociński, prezývaný Kusy či Prawdzic (* 15. január 1907, Varšava – † 21. jún 1940, Palmiry) bol poľský atlét, známy predovšetkým vďaka víťazstvu na Letných olympijských hrách 1932 v behu na 10 000 metrov, čím narušil sériu štyroch fínskych víťazov v rade na olympijských hrách.
Život.
Janusz Kusociński sa narodil 15. januára 1907 vo Varšave. Jeho otec, Klemens Kusociński, bol železničný úradník. Matka sa volala Zofia Śmiechowska. Mal piatich súrodencov, dvoch bratov a tri sestry. Najstarší brat Zygmunt (nar. 1894) zomrel v Prvej svetovej vojne, pravdepodobne vo Francúzsku. Mladší brat Tadeusz (1900) zomrel roku 1920 v Poľsko-boľševickej vojne pri Zamości. Najmladšia a najmilovanejšia sestra Janusza (1906) zomrela v roku 1929, čo ho poznačilo. Najstaršia sestra a matka prežili Druhú svetovú vojnu, no matka zomrela krátko po nej. 
V roku 1925 doštudoval na miestnej základnej škole, potom o tri roky neskôr na strednej odbornej škole záhradníckej, odbor ovocinárstvo. Po dlhej prestávke, až v roku 1937, absolvoval maturitu. V roku 1938 sa stal absolventom Univerzity Józefa Piłsudského telesnej výchovy vo Varšave. Následne pracoval ako učiteľ telesnej výchovy, tréner a novinár. Bol redaktorom denníka "Kurier Sportowy".
Kariéra.
Dňa 19. júna 1932 prekonal na pretekoch v Antverpách svetový rekord v behu na 3 000 metrov cez prekážky. Výkonom 8:18,8 min. zlepšil dovtedy platný svetový rekord Fína Paava Nurmiho o 1,6 sekundy. Kusocińskeho rekord bol platný až do 24. júla 1934, kedy ho o štyri desatiny sekundy prekonal v Štokholme Dán Henry Nielsen.
Letné olympijské hry 1932.
Zúčastnil sa na Letných olympijských hrách 1932 v americkom meste Los Angeles. V behu na 10 000 metrov vyhral v novom olympijskom rekorde časom 30:11,4 min. Pred druhým Fínom Volmarim Isom-Hollom mal náskok 1,2 sek. Tretí skončil ďalší Fín Lasse Virtanen časom 30:35,0 min.
Majstrovstvá Európy 1934.
Na Majstrovstvách Európy 1934 v Turíne získal v behu na 5 000 metrov striebornú medailu. Za víťazným francúzskym pretekárom Rogerom Rochardom zaostal časom 14:41,2 min. o 4,4 sekundy. Na treťom mieste skončil časom 14:43,6 Fín Ilmari Salminen.
Ascoli Calcio 1898

Ascoli Calcio 1898 alebo len Ascoli je futbalový klub z talianskeho mesta Ascoli Piceno. Hráva druhú najvyššiu taliansku futbalovú súťaž Sériu B. 
História.
Klub bol založený v roku 1898 ako Candido Augusto Vecchi, pričom o sedem rokov neskôr zmenil svoje meno na Ascoli Vigor. Následne v priebehu ďalších desaťročí zmenil meno dokonca dvakrát a to na US Ascolana (1921) a AS Ascoli (1945). V roku 1955 bolo Ascoli len tesne zachránené pred krachom, keď bolo kúpené mediálnym magnátom Cinom Del Ducom, ktorý klub spojil s jeho vlastným tímom "Del Duca Ascoli". V roku 1959 sa klub vrátil do Série C po prvý raz od vojny. Na začiatku 70-tych rokov si klub zmenil meno na svoje súčasné "Ascoli Calcio 1898". V roku 1972 postúpilo Ascoli do Série B, kde vydržalo dve sezóny a po výborných výkonoch postúpilo dokonca do Série A. V najvyššej súťaži zostalo Ascoli dve sezóny, potom zostúpilo. Do Série A sa však vrátilo už v roku 1978 a vydržalo tam až do roku 1985. Po roku v druhej lige sa vrátilo späť a vydržalo ďalšie 4 sezóny. Do Série A sa opäť vrátilo na začiatku 90-tych rokov, no iba na jednu sezónu. Potom klub zažil pád až do Série C, kde zostal 7 sezón, následne sa vrátil do Série B a medzi rokmi 2005-2007 si opäť zahral najvyššiu súťaž. Potom zas Ascoli zostúpilo do Série B.
Športové úspechy.
Serie B - 2
Serie C - 1
Súčasná zostava.
 
 
Externé odkazy.
Oficiálna webová stránka
AS Bari

Associazione Sportiva Bari alebo len Bari je futbalový klub z talianskeho mesta Bari. Hráva druhú najvyššiu taliansku futbalovú súťaž Sériu B. 
História.
V roku 1908 bol založený Foot-Ball Club Bari. Medzi prvými hráčmi, tak ako aj medzi zakladateľmi klubu, bolo veľa cudzincov. Aj súpermi tímu boli predovšetkým zahraniční námorníci, ktorých lode priplávali do Bari. Neskôr začalo hrávať Bari regionálne súťaže, ktoré sa stali súčasťou oficiálnych talianskych líg až v roku 1921. O niekoľko rokov neskôr sa Bari spojilo s mestským rivalom "FBC Liberty". Ďalšie významnejšie regionálne spojenie sa uskutočnilo v roku 1928, kedy sa klub spojil s "US Ideale" a vznikol tak nový klub Unione Sportiva Bari. Po reorganizácii ligového systému po sezóne 1928/29 bolo Bari zaradené do Série B. 30-te a 40-te roky sú považované za zlatú éru tohto klubu, kedy Bari strávilo väčšinu času v Sérii A. Nasledovala kríza a Bari vypadlo až do Série C. V roku 1955 však už hralo opäť druhú ligu, ktorú o tri roky neskôr vyhralo a znova postúpilo do Série A. V ďalších dekádach svojej existencie strávil (okrem pár rokov v Sérii C) klub v prvých dvoch najvyšších súťažiach. Sériu A hralo Bari naposledy v sezóne 2010/11, kedy však skončilo posledné a zostúpilo do Série B.
Športové úspechy.
Serie B - 3
Serie C - 4
Externé odkazy.
Oficiálna webová stránka
Baalbek

Baalbek () je mesto vo východnom Libanone, zo staroveku známe aj ako Heliopolis. Okolie mesta bolo ako významná archeologická lokalita zapísaná v roku 1984 na zoznam Svetového dedičstva UNESCO.
Poloha.
Nachádza sa asi 65 km východne od Bejrútu, v údolí El-Bekaa (arabsky ﺍﻠﺒﻗﺎﻉ, Biqāʿ), medzi pohoriami "Libanon" a "Antilibanon". Leží vo výške 
Dejiny.
Baalbek je známy svojimi chrámovými stavbami z 1. až 3. storočia, no osídlenie lokality sa datuje až do 3. tisícročia pred Kr. Názov je odvodený od mena boha Baala. V roku 64 bol Baalbek dobytý Rimanmi, ktorí tu mali trvalú posádku a premenovali ho na Heliopolis. Po rozpade Rímskej ríše sa stal súčasťou Byzantskej ríše a v roku 637 ho dobyli Arabi. Od roku 1516 bol až do roku 1918 kedy vznikol Libanon, súčasťou Osmanskej ríše.
Čelný stop

Čelný stop alebo čelový sklon je prechod medzi čelom a chrbtom nosa psa. Stop sa popisuje tiež pri hodnotení exteriéru niektorých plemien mačiek, typicky mačiek perzských, kde je vyžadovaný stop v podobe krátkeho hlbokého prehnutia línie medzi čelom a nosom.
Stop tvorí hranicu medzi mozgovňou a nosovou partiou psa. Jeho utváranie je jedným z nápadných plemenných znakov, psi niektorých plemien majú stop tvoriaci uhol skoro 90°, u iných sa jedná o sotva poznateľný, postupný prechod.
Výrazný stop je vyžadovaný napríklad u čivavy, kanárskej dogy, bandoga, westíka, alebo anglického setra, dobre viditeľný u hovawarta či slovenského čuvača, mierny stop je požadovaný u československého vlčiaka, beaucerona alebo aljašského malamuta. Škótsky teriér či jazvečík majú stop iba naznačený. Sotva znateľný stop je vyžadovaný u kaukazského ovčiaka, dlhosrstej kólie či barzoja.
Žleb

Žleb môže byť: